b'\n_START_ARTICLE_\nAndrejus Kobiakovas\n_START_SECTION_\nBiografija\n_START_PARAGRAPH_\n1983\xc2\xa0m. baig\xc4\x97 Maskvos S.Ord\xc5\xbeonikidz\xc4\x97s aviacijos institut\xc4\x85 (in\xc5\xbeinierius-mechanikas), 1991\xc2\xa0m.\xc2\xa0\xe2\x80\x93 Baltarusijos V.Kuiby\xc5\xa1evo liaudies \xc5\xabkio institut\xc4\x85 (ekonomistas) bei BKP politologijos ir socialin\xc4\x97s vadybos institut\xc4\x85 (socialini\xc5\xb3-politini\xc5\xb3 disciplin\xc5\xb3 d\xc4\x97stytojas)._NEWLINE_Dirbo gamyboje, partiniuose organuose. 1995\xc2\xa0m. paskirtas Baltarusijos prezidento administracijos kontrol\xc4\x97s tarnybos vir\xc5\xa1ininko pavaduotoju, v\xc4\x97liau vadovavo Baltarusijos valstybiniam lengvosios pramon\xc4\x97s koncernui. 1998\xc2\xa0m. tapo Baltarusijos valstyb\xc4\x97s kontrol\xc4\x97s komiteto pirmininku._NEWLINE_2000\xc2\xa0m. prad\xc4\x97jo dirbti Baltarusijos ministro pirmininko pavaduotoju (2002\xe2\x80\x932003\xc2\xa0m. kartu buvo ir ekonomikos ministras). 2010\xc2\xa0m. gruod\xc5\xbeio m\xc4\x97n. paskirtas Baltarusijos prezidento A.Luka\xc5\xa1enkos administracijos vadovo pavaduotoju._NEWLINE_2011\xc2\xa0m. lapkri\xc4\x8dio m\xc4\x97n. paskirtas Baltarusijos ambasadoriumi Rusijoje bei Baltarusijos nuolatiniu atstovu Eurazijos S\xc4\x85jungos organizacijoje._NEWLINE_2012\xc2\xa0m. rugpj\xc5\xab\xc4\x8dio m\xc4\x97n. A.Kobiakovas paskirtas prezidento administracijos vadovu. Rusijoje kilus ekonominei krizei, smarkiai pablog\xc4\x97jo ir Baltarusijos ekonomikos pad\xc4\x97tis. 2014\xc2\xa0m. gruod\xc5\xbeio 27 d. A.Luka\xc5\xa1enka atleido ministr\xc4\x85 pirminink\xc4\x85 M.Miasnikovi\xc4\x8di\xc5\xb3, kelis ministrus bei region\xc5\xb3 gubernatorius, Nacionalinio banko valdybos pirminink\xc4\x99. A.Kobiakovas paskirtas Baltarusijos ministru pirmininku.'